Metodické pokyny k predloženiu stavu čerpania finančných prostriedkov pridelených v roku 2006 

Program „Podpora ľudského potenciálu a popularizácia vedy“ (ďalej len LPP) – začiatok financovania v roku 2006

Na základe uzavretej zmluvy o poskytnutí prostriedkov je príjemca spolu so zodpovedným riešiteľom povinný predložiť ročnú správu o stave riešenia projektu a o čerpaní finančných prostriedkov k 31.12.2006 v termíne do 31.1.2007.
Z dôvodu pridelenia finančných prostriedkov na riešenie projektu po 1.10.2006 a v nadväznosti na „Zásady hospodárenia...“, ktoré tvoria prílohu k uzavretej zmluve, agentúra vydáva nasledovné pokyny:

1.	Na prenos finančných prostriedkov nevyčerpaných k 31.12.2006 do roka 2007 nie je potrebný písomný súhlas agentúry. 

2.	Zodpovedný riešiteľ vyplní formulár RS1/LPP/2006 za projekt ako celok, t.j. za príjemcu vrátane spoluriešiteľských organizácií (spolupríjemca) podľa znenia jednotlivých riadkov. Elektronickú verziu zašle na adresu svojho projektového manažéra v agentúre a jednu tlačenú, podpísanú verziu na ekonomicko-administratívny odbor agentúry, pričom je potrebné dodržať nasledovné termíny:

-	do 31.1.2007 doručiť formulár s vyplnenou 1.časťou
-	do 10.4.2007 doručiť formulár s doplnenou 2.časťou
     
3.	Pri vyplňovaní formulára sa riaďte nasledovnými usmerneniami.

a)	Príjemca je verejná vysoká škola (ďalej len „VVŠ“) a má prípadne aj spoluriešiteľa (spolupríjemcu), ktorým je akákoľvek iná organizácia.
V zmysle zákona č.131/2002 Z.z. o vysokých školách v platnom znení, finančné prostriedky nevyčerpané do 31.12.2006 môžu byť čerpané vo všetkých organizáciách do 31.12.2007 bez obmedzenia, teda vrátane mzdových nákladov a OON. Zodpovedný riešiteľ vyplní riadok č. 4, 5 a 9 iba v prípade, že z nejakých dôvodov tento druh nevyčerpaných finančných prostriedkov je povinný vrátiť do štátneho rozpočtu. 
V r. 10 vyplní výšku nevyčerpaných finančných prostriedkov za projekt, ktorú bude čerpať v období od 31.3.2007 do konca roka. Suma riadkov 8, 9, 10 sa musí rovnať údaju v r.6. 

b)	Príjemca je iná organizácia ako VVŠ. Možné sú nasledovné alternatívy:
i.	príjemca nemá žiadnu spoluriešiteľskú organizáciu (spolupríjemca). Finančné prostriedky nevyčerpané do 31.12.2006 sa riadia § 8 ods. 5 zákona č.523/2004 Z.z. o rozpočtových pravidlách v platnom znení, podľa ktorého mzdy, platy, služobné príjmy a ostatné osobné vyrovnania nevyčerpané do 31.12.2006 je potrebné vrátiť do štátneho rozpočtu. Zodpovedný riešiteľ vyplní tento údaj v r. 4, pričom môže ísť o nevyčerpané mzdové náklady a OON, plánované v priamych a nepriamych nákladoch a náklady na dohody o vykonaní práce, vrátane príslušných odvodov. R. 5 vyplní iba v prípade, ak je z nejakých dôvodov povinný vrátiť časť finančných prostriedkov do štátneho rozpočtu (pri zúčtovaní nákladov do konca kalendárneho roka je potrebné zohľadniť aj znenie § 26 citovaného zákona). 
ii.	príjemca má spoluriešiteľa (spolupríjemcu), ktorým je VVŠ. Nakoľko VVŠ môže finančné prostriedky nevyčerpané do 31.12.2006 čerpať bez obmedzenia (teda aj mzdové prostriedky) do 31.12.2007, príjemca vyplní r. 4 iba za svoju organizáciu, prípadne r. 5, ak sú na to dôvody. Pri správnom zúčtovaní nákladov v spoluriešiteľskej organizácii je potrebné riadiť sa aj znením kooperačnej zmluvy. 
iii.	príjemca má spoluriešiteľa (spolupríjemcu), ktorým je iná organizácia ako VVŠ. Zúčtovanie nevyčerpaných finančných prostriedkov je rovnaké, ako je popísané v bode b1. 
iv.	príjemca má spoluriešiteľské organizácie rôzneho typu. Pri zúčtovaní nevyčerpaných finančných prostriedkov postupuje príjemca v zmysle vyššie uvedených pravidiel.

Druhú časť tlačiva zodpovedný riešiteľ vyplní podľa znenia riadkov. V r. 8 vyplní finančné prostriedky skutočne vyčerpané do 31.3.2007 za všetky organizácie, vrátane VVŠ. V r. 9 vyplní finančné prostriedky nespotrebované do 31.3.2007, ktoré bol príjemca povinný vrátiť do štátneho rozpočtu za organizácie okrem VVŠ. V r. 10 vyplní sumu finančných prostriedkov za VVŠ, ktoré zostali k dočerpaniu do 31.12.2007. Suma týchto troch riadkov sa musí rovnať údaju v r. 6. 

4.	Odvod do štátneho rozpočtu je potrebné vykonať prevodným príkazom na príjmový účet agentúry č. 7000115360/8180 v termínoch uvedených vyššie. Vyplnené a podpísané tlačivo je zároveň avízom pre agentúru o vykonaní platby. Je bezpodmienečne nutné uvedené termíny dodržať, nakoľko tie nadväzujú na ďalšie termíny, ktoré sú stanovené pre zúčtovanie so štátnym rozpočtom pre agentúru. 
Organizácie, ktoré vedú finančné prostriedky agentúry na samostatnom, úročenom účte, sú povinné výnosy z tohto účtu odviesť do 31.1. nasledujúceho roka prostredníctvom príjemcu na uvedený účet, pričom pre prehľadnosť platieb nie je žiadúce rôzne platby spájať do jedného prevodného príkazu. Avízo o vykonaní platby zašle agentúre príjemca. Pre rok 2007 platí, že tento údaj je možné vyplniť aj v r. 7, pričom doručené tlačivo slúži aj ako avízo o vykonaní platby.

Vysvetlenie pojmu „spoluriešiteľ“ (spolupríjemca).

Pod spoluriešiteľom sa rozumie výhradne spoluriešiteľská organizácia, ktorej ste poskytli časť podpory APVV na základe kooperačnej zmluvy a jej názov musí byť uvedený v projekte, prípadne v jeho aktualizácii. Kópiu kooperačnej zmluvy a jej dodatkov ste povinní predkladať agentúre do 30 dní po jej podpise. Agentúra znenie kooperačnej zmluvy a spôsob zúčtovania medzi príjemcom a spoluriešiteľom (spolupríjemcom) nepredpisuje. Zmluva by však mala obsahovať zásadné časti základnej zmluvy a taktiež časť o nakladaní s nevyčerpanými finančnými prostriedkami do konca bežného roka v spoluriešiteľskej organizácii. Za správnosť zúčtovania a nakladania s prostriedkami aj u spoluriešiteľa zodpovedá príjemca.
V prípade, že spolupríjemca (alebo aj príjemca) je platcom DPH, zdôrazňujeme, že prostriedky štátneho rozpočtu môžu byť použité iba na preplatenie ekonomicky oprávnených nákladov, nie DPH.

Dôležité upozornenie!

Vzhľadom na to, že ide o 1. rok riešenia projektu, upozorňujeme zodpovedných riešiteľov, že pri čerpaní finančných prostriedkov je potrebné dodržiavať zmluvné podmienky, „Zásady hospodárenia s finančnými prostriedkami...“, ktoré tvoria prílohu k uzatvorenej zmluve a metodické pokyny, ktoré sú vydávané a aktualizované každý rok. Odporúčame, aby pri vyplňovaní finančnej časti správy zodpovední riešitelia úzko spolupracovali so svojim ekonomickým úsekom, poskytli mu pre informáciu zmluvu, zásady hospodárenia a metodické pokyny po ich obdržaní z agentúry, nakoľko oprava skutočného čerpania finančných prostriedkov, ktoré budete predkladať po 31.3.2007, už nebude prípustná.
Faktúry, ako doklad o čerpaní nákladov je možné voči agentúre uplatniť iba s dátumom úhrady v nadväznosti na začiatok riešenia projektu, ktorý je stanovený v zmluve.
Položky, ktoré podľa detailného rozpisu čerpania nákladov budú uplatnené v rozpore s vyššie uvedeným, budú považované za neoprávnene čerpané a agentúra bude požadovať ich vrátenie do štátneho rozpočtu v zmysle príslušných ustanovení zmluvy. 
V prípade pokračovania financovania projektu nebude o túto sumu krátená podpora poskytnutá agentúrou na nasledujúci rok a je neprípustné, aby príjemca úhradu vykonal z prostriedkov agentúry pridelených v nasledujúcom roku.

Metodické pokyny k spracovaniu ročnej správy (RS/LPP/2006) o postupe prác na projekte za rok 2006, ktorú budete spracovávať po 31.3.2007, agentúra zverejní na svojej internetovej stránke, o čom budete včas informovaní. 

Bratislava  13. 11. 2006                                                                                                                                                                                                                  hosť. doc. Ing. Ján Šedivý, CSc. v.r.
									 riaditeľ